** จดหมายข่าว**

**องค์การบริหารส่วนตำบลแก้มอ้น**

ที่อยู่ 7/12 หมู่ที่ 3 ตำบลแก้มอ้น อำเภอจอมบึง จังหวัดราชบุรี 70150

โทรศัพท์ 0-3273-9424 โทรสาร 0-3273-9425 ต่อ 105

[www.kaem-on.go.th](http://www.kaem-on.go.th) E-mail: [kaem-on@kaem-on.go.th](mailto:kaem-on@kaem-on.go.th)

**เนื่องด้วยพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมถึง (ฉบับที่ 5) พ.ศ.2546 กำหนดให้องค์กรปกครองส่วนท้องถิ่นจัดเก็บรายได้ประเภทต่าง ๆ ของท้องถิ่น อาทิ เช่น ภาษีโรงเรือนและที่ดิน ภาษีบำรุงท้องที่ ภาษีป้ายและค่าธรรมเนียมใบอนุญาตตลอดจนรายได้อื่นตามที่กฎหมายกำหนด**

ดังนั้น เพื่อให้การจัดเก็บรายได้ขององค์การบริหารส่วนตำบลแก้มอ้น เป็นไปด้วยความเรียบร้อย จึงขอความร่วมมือ จากท่านผู้มีหน้าที่ต้องเสียภาษีในเขตองค์การบริหารส่วนตำบลแก้มอ้น ประจำปี พ.ศ.2562 ประเภทใดประเภทหนึ่งหรือหลายประเภท ดำเนินการดังนี้

**3.ภาษีป้าย**

**ให้เจ้าของป้ายหรือผู้ครอบครองป้ายที่แสดงชื่อหรือยี่ห้อเครื่องหมายในการประกอบการค้าหรือกิจการอื่นๆ เพื่อการหารายได้ที่ตั้งอยู่ในเขตองค์การบริหารส่วนตำบลแก้มอ้นให้ยื่นแบบแสดงรายการภาษีป้าย ตั้งแต่ วันที่ 1 มกราคม 2562 ถึงวันที่ 31 มีนาคม 2562**

**2.ภาษีบำรุงท้องที่**

**ให้เจ้าของที่ดินผู้ครอบครองที่ดินยื่นแบบแสดงรายการและชำระภาษี ตั้งแต่วันที่ 1 มกราคม 2562 ถึงวันที่ 30 เมษายน 2562**

**1.ภาษีโรงเรือนและที่ดิน**

**ให้เจ้าของทรัพย์สินหรือผู้รับมอบอำนาจยื่นแบบแสดงรายการทรัพย์สินเพื่อชำระภาษีต่อพนักงานเจ้าหน้าที่ ตั้งแต่วันที่ 1 มกราคม 2562 ถึง วันที่ 28 กุมภาพันธ์ 2562**

อนึ่ง ผู้มีหน้าที่ชำระภาษีท่านใดยังไม่ได้ดำเนินการสามารถติดต่อขอรับแบบแสดงรายการพร้อมยื่นแบบแสดงรายการ เพื่อชำระภาษีได้ที่งานจัดเก็บรายได้ ส่วนการคลัง องค์การบริหารส่วนตำบลแก้มอ้น อำเภอจอมบึง จังหวัดราชบุรี ในวันและเวลาราชการตามกำหนดระยะเวลาดังกล่าวข้างต้น

 จึงประชาสัมพันธ์มาเพื่อทราบ